El  repertoriu d'esti discu reflexa con ciñu lo que vinimos tocando na pasada xira: sets y canciones de nuestros trabayos FELPEYU y Tierra, más un par d'arranchos nuevos. La Marcha de Antón El Neñu, una marcha mui guapa qu'a Lisardo, Ígor y Xuan-yos dio por tocar nel Port Fairy Folk Festival pa enseñar cómo suenen les marches tradicionales asturianes; el públicu acoyola con tantu entusiasmu que siguimos tocándola, y convirtiose nuna de les pieces más aclamaes na xira. Y D'Equí A Somió, un cantar bien célebre del  conceyu Xixón, que cunta la hestoria de una neña que, pa enguedeyar al mozu que-y presta, entama a dicí-y toles coses que'l so pa incluyiría na dote si él quisiera casase con ella; como ye de recibu, la lletra ta en xéneru femenín y, yá que por desgracia nun hai muyeres nel grupu, Carlos y Ígor foron a repartir la voz principal pa rise un puquiñín.